LV Eiropas Savienības Oficiālais Vēstnesis C 46/31

Atzinums par pieteikumu ģeotermisko resursu izpētes atļaujai

(2006/C 46/07)

Uzņēmums Geotermica s.r.l., kura juridiskā adrese ir S. Cataldo (CL), Viale della Rinascita no 6, C.F. 02349731204, ar pieteikumu, ko tas 2005. gada 22. jūnijā iesniedza Rūpniecības ģenerāldirektoram, kura adrese ir Via Ugo La Malfa n o 87/89, c.a.p. I-90146 Palermo un kurš ir kompetentā persona kalnrūpniecības atļauju izsniegšanā Sicīlijas reģiona teritorijā, saskaņā ar 2000. gada 3. jūlija Sicīlijas reģiona likumu L.R.S. Nr. 14, ar ko ievieš un piemēro Direktīvu 94/22/EK, prasīja atļauju veikt ģeotermisko resursu izpēti zemes gabalos, kas atrodas apdzīvotajā vietā Piana di Serraglio un tās apkārtnē Pantelleria Comune salas dienviddaļā Trapani provincē 6 495 126 m2 lielā platībā.

Atļaujas pieteikums attiecas uz zonu, kuras perimetru veido nepārtraukta līnija, kas savieno virsotnes A, B, C, D, un E, kuru atrašanās vieta noteikta šādi:

A) Casa Valenza ziemeļaustrumu nogāze — 75 m uz augšu pa piekrastes ceļu 116 m augstumā;

B) Casa Bonomo austrumu nogāze uz dienvidiem no C.da Kahassa 165 m augstumā;

C) Dammuso dienvidu nogāze bez precīzākas norādes 516 m un 780 m augstumā uz ziemeļrietumiem no Casa Pinedo;

D) Casa Rizzo rietumu nogāze uz dienvidiem no iekšējā perifēriskā ceļa 250 m augstumā;

E) Casa Valenza ziemeļrietumu nogāze — 370 m uz austrumiem no Cuddie Patite 370 m augstumā.

Ģeogrāfiskās koordinātas

Virsotne Ģeogrāfiskais platums N Ģeogrā fiskais garums E (M. Mario) A 36° 45′ 08,43″ 11° 58′ 58,34″ B 36° 45′ 53,84″ 11° 59′ 00,83″ C 36° 46′ 33,57″ 12° 00′ 29,12″ D 36° 46′ 18,97″ 12° 01′ 25,59″ E 36° 45′ 36,00″ 12° 01′ 41,25″

Atļaujas pieteikumu attiecībā uz šo zonu ieinteresētās aprindas var iesniegt 90 dienu laikā pēc šā atzinuma publicēšanas Eiropas Savienības Oficiālajā Vēstnesī. Pēc šā termiņa beigām iesniegtos pieteikumus neizskatīs. Dekrētu, ar kuru piešķir izpētes atļauju, pieņems sešu mēnešu laikā pēc tam, kad būs beidzies termiņš, kad konkurējošās aprindas var iesniegt iespējamos pieteikumus. Saskaņā ar Direktīvas 94/22EK 5. panta 1. punkta noteikumiem paziņojam arī, ka kritēriji, uz kuru pamata izsniegs izpētes atļaujas, ieguves atļaujas un ekspluatācijas koncesijas, ir jau publicēti Eiropas Savienības Oficiālajā Vēstnesī 1998. gada 19. decembra numurā C 396 ar atsauci uz Itālijas Republikas prezidenta 1996. gada 25. novembra dekrētu Nr. 625 (publicēts Gazzetta Ufficiale della Repubblica Italiana (Itālijas Republikas Oficiālais Vēstnesis) 1996. gada 14. decembra Nr. 293), ar ko iepriekšminēto direktīvu ievieš Itālijas tiesību aktos un piemēro to, un ir sīkāk izklāstīti jau iepriekš minētajā Sicīlijas reģiona 2000. gada 3. jūlija likumā Nr. 14, kuru publicēja 2000. gada 7. jūlijāGazzetta Ufficiale della Regione Siciliana (Sicīlijas reģiona oficiālais vēstnesis) Nr. 32.

Šās darbības veikšanas vai pārtraukšanas prasības un nosacījumi, kas noteikti ar iepriekšminēto Sicīlijas reģiona 2000. gada 3. jūlija likumu Nr. 14 un ar Rūpniecības ģenerāldirektora (Assessore per l'Industria) standarta specifikācijām (Disciplinare Tipo), kuras izdotas ar 2003. gada 14. novembra Dekrētu Nr. 91 un 2004. gada 20. oktobra Dekrētu Nr. 88, attiecīgi publicēti Gazzetta Ufficiale della Regione Siciliana2003. gada 14. novembra 49. numura I daļā un 2004. gada 5. novembra 46. numura I daļā.

Pieteikuma dokumentāciju jāiesniedz Ufficio Regionale per gli Idrocarburi e la Geotermia (Ogļūdeņražu un ģeotermijas reģionālais birojs), Corpo Regionale delle Miniere, Via C. Camilliani n. 87 c.a.p. I-90145 Palermo, lai tā nonāktu to ieinteresēto personu rīcībā, kas gribētu ar tiem iepazīties.